CELEX: 62012TN0353
Language: sk
Date: 2012-08-06 00:00:00
Title: Vec T-353/12: Žaloba podaná 6. augusta 2012 — Aleris/ÚHVT — Carefusion 303 (ALARIS)

13.10.2012   
            
            
               SK
            
            
               Úradný vestník Európskej únie
            
            
               C 311/12
            
         Žaloba podaná 6. augusta 2012 — Aleris/ÚHVT — Carefusion 303 (ALARIS)
   (Vec T-353/12)
   2012/C 311/15
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Aleris Holding AB (Štokholm, Švédsko) (v zastúpení: A. Kylhammar a K. Westerberg, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Carefusion 303, Inc. (San Diego, Spojené štáty)
   
      Návrhy
   
   
               —
            
            
               zrušiť rozhodnutie piateho odvolacieho senátu Úradu pre harmonizáciu vnútorného trhu (ochranné známky a vzory) z 11. mája 2012 (R 334/2011-5), ako aj časť 2 rozhodnutia o výmaze, a vydať rozhodnutie v súlade so žiadosťou žalobkyne, a
            
         
               —
            
            
               zaviazať žalovaného ako účastníka konania, ktorý nemal vo veci úspech, na náhradu všetkých trov a výdavkov vynaložených žalobkyňou v konaní pred výmazovým oddelením, odvolacím senátom aj Všeobecným súdom.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na výmaz: slovná ochranná známka „ALARIS“ pre tovary a služby zaradené do tried 10, 37 a 42 — ochranná známka Spoločenstva č. 571521.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha výmazu ochrannej známky Spoločenstva: žalobkyňa.
   
      Rozhodnutie výmazového oddelenia: čiastočné zrušenie ochrannej známky Spoločenstva.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie základných zásad, ktoré sa musia dodržiavať v konaní o výmaz na základe nepoužívania. Porušenie článkov 15 a 9 nariadenia Rady č. 207/2009.